钦定古今图书集成/理学汇编/文学典/第145卷 > 吴讷文章辩体 > 《批答》
## 钦定古今图书集成/理学汇编/文学典/第145卷 > 吴讷文章辩体 > 《批答》

按《玉海》，唐学士初入院，试制诏、批答共三篇。盖批答
与诏异，诏则宣达君上之意，批答则采臣下章疏之
意而答之也。《文鉴》辑批答、诏敕，各为一类，可见矣。《唐
史》载太宗之答刘洎，谓此自手笔，今观辞意，诚然。至
若宋昭陵之答富弼等，则皆词臣之撰进者也。